Legend of Kamapuaa. 337 



E kui oe, e lei au, 

 E ala, aloha — e! 



Olelo aku na kaikaina Hiiaka o Pele: "E ala mai oe e moe loa nei, e nana aku i 

 keia kanaka malkai e ku mai nei i luna o Akanikolea. O oe hoi o ka mea ike i ka nana ana, 

 o ke kanaka nui, o ke kanaka iki, o ke kanaka loa, o ke kanaka poko, o ke kanaka pono, 

 o ke kanaka hewa." 



I mai o Pele: "O kela puaa ka oukou e kuhi nei he kanaka, aole kela he kanaka, 

 he puaa kela o Kamapuaa, ka moopuna puaa a Kamaunuaniho, ke keiki a Kahikiula a 

 me Hina." I aku na kaikaina : "O kela kanaka maikai e ku mai la i luna o Akanikolea, o 

 kau ia e olelo nei he puaa, he oi oe o ka wahahee. Ua ike no makou i ka puaa makai o 

 Puna, he kino puaa, he vvawae puaa, he poo puaa, he maka puaa, he pepeiao puaa, he ihu 

 puaa, o na ano a pau o ka puaa he okoa loa, aole e like me kela kino kanaka e ku mai 

 la." Olelo aku o Pele: "He puaa kela; aole kela he kanaka maoli e ku mai la i luna o 

 Akanikolea." 



Olelo aku o Kamapuaa i na "kua ona: "E! ike ia mai la paha wau." Hoole mai 

 na akua ma ke ano hoopunipuni, "Aole oe i ike ia e lakou." Oli hou o Kamapuaa : 



Aole oe i ike ia'u o Kama, 



Kama paha i kuahiwi kau i ike, 



1 ke kualono, 

 Ka nahelehele, 



I ka pulupulu ahi, 



I ke kunni nei o ka laau, 



Kau Kama paha ia i ike. 



Pane mai o Pele: "Ua ike au ia oe mai Kahiki oe i hele mai nei. Kaua mai nei 

 oe me Lonokaeho a make ia oe. Lilo o Kowea he makuahunowai nou. Moe oe me ke 

 kaikamahine ana a loaa ka olua keiki. Kii aku nei kuu ahi a ko maka ohiki. Nolaila oe i 

 hele mai nei e kinai i kuu ahi, a e kaua me a"u." Oli mai la o Pele: 



O Kama hoi paha oe, 

 O kanaka o ka pali ku, 

 O ka pali moe 

 O ka pali ku-hoho 



ka pali kaa o ka pohaku, 



1 hehi ia e ka manu kalokalo, 

 Anu ai ka uka o Kaliuwaa, 

 Nou no o Hiwa, 



O Kama hoi oe, 



O ke keiki puaa a Hina ma, 



Moopuna puaa a Kamaunuaniho, 



O ko pa la, o Lelepa, 



O ko opu la, o opu ohua, 



